stanford-oval/wikipedia huggingface dataset:
HEPA-suodatin
Historia

Ensimmäiset HEPA-suodattimet kehitettiin 1940-luvulla Manhattan-projektia varten estämään ilmaperäisten radioaktiivisten epäpuhtauksien leviäminen. Suodattimet kaupallistettiin 1950-luvulla ja alkuperäisestä nimityksestä tuli kauppamerkki ja yleisnimi tehokkaille suodattimille. HEPA-suodattimista on tullut tärkeitä kehittyneen tekniikan käytölle lentokoneiden valmistuksessa, lääketeollisuudessa, sairaaloissa, terveydenhoidossa, ydinvoimapolttoaineen käsittelyssä, ydinenergian tuotannossa ja puolijohdeteollisuudessa.
HEPA-luokituksen saavat nykyään kaikki suodattimet, joilla päästään puhdastilan tasoon 100 partikkelia kuutiojalassa.
Toiminta

HEPA-suodatin muodostuu sekaisin olevien kuitujen matriisista. Tärkeimmät toimintaan vaikuttavat tekijät ovat kuitujen tiheys, kuitujen paksuus ja suodattimen paksuus. Ilmatila kuitujen välissä on paljon suurempi kuin 0,3 µm. HEPA ei toimi kuten sihti, jossa reikien koko määräisi suurimman läpi tulevan partikkelin koon. Kuitujen välimatka ei selitä HEPAn toimintaa, sillä pienemmät partikkelit jäävät kiinni kuituihin jollakin seuraavista mekanismeista:
Interseptio, jossa partikkeli osuu suorassa liikkeessä kuitujen säteelle ja tarttuu siihen kiinni kuten vesipisarat puihin. Kiinni pitävänä voimana voi olla staattinen sähkö tai adheesio.
Törmäys, jossa partikkelit, vaikka voisivat ilmavirran mukana osittain kiertää kuituja, jollakin todennäköisyydellä törmäävät kuituun, kun näitä on riittävän tiheässä, ja jäävät siihen kiinni. Ilmavirran nopeuden kasvaessa ja kuitujen välisen etäisyyden laskiessa tämän mekanismin vaikutus kasvaa.
Diffuusio, jossa erityisesti pienimmät alle 0,1 µm:n partikkelit törmäilevät kaasumolekyyleihin, jolloin niiden liike hidastuu ja estyy. Tämä lisää partikkeleiden todennäköisyyttä jäädä kiinni kuituihin jommallakummalla edellisistä mekanismeista.
Diffuusio on ilmeisesti dominoiva mekanismi pienillä alle 0,1 μm:n partikkeleilla, ja interseptio sekä törmäys vaikuttavat eniten yli 0,4 μm:n partikkeleilla. Näiden välissä suurimmin läpäisyn partikkelikoolla 0,3 μm diffuusio ja interseptio vaikuttavat vähiten.
Suodattimen ilmanvastusta mitataan paineenputoamisella suodattimen yli.
Biologis-lääketieteelliset sovellukset

HEPA-suodattimia käytetään estämään ilman kantamien bakteereiden ja virusten leviäminen. Sairaaloiden ja laboratorioiden HEPA-suodattimissa on yleensä mukana myös ultraviolettilamput, jotka tappavat suodattimiin jääneet bakteerit. Parhailla HEPA-suodattimilla päästään silloin 99,995 % suodatukseen, joka takaa hyvän suojan ilmassa kulkeutuvilta taudinaiheuttajilta.
Aiheesta muualla

Kuvia tai muita tiedostoja aiheesta HEPA-suodatin Wikimedia Commonsissa
Fjällbon puisto

Maisema Fjällbon kallioilta.
Fjällbon puisto on Tuusulanjärven rannalla taiteilijayhteisöstään tunnetun Tuusulan rantatien varrella oleva suosittu virkistysalue. 3,5 hehtaarin laajuinen alue on maisemallisesti ja luontoarvoiltaan arvokas luontokohde, jossa on esimerkiksi vanhoja puita, kelohonkia ja harvinaisia kasveja. Syksyllä 2018 aloitettiin puiston kunnostus ja rantaan on rakennettu grillauspaikka penkkeineen, sekä uusittu polkuja. Alueen suunnittelussa on huomioitu hyvin esteettömyys. Kalliolta on rakennettu puiset portaat alas, mutta myös alkuperäisiä kiviportaita on säilytetty. Vuonna 2019 rakennettiin rantaan iso laituripaviljonki, josta pääsee myös uimaan järvessä. Fjällbossa on lapsille myös leikkimökki ja keinut.
Fjällbon laituripaviljonki "Pliplap"
Historia

Vuonna 1875 Tuusulan nimismies J.V. Frostell osti alueen ja rakennutti kallion päälle huvilan ja sille muutaman ulkorakennuksen, mm. hevostallin, navetan ja kanalan. Huvila sai nimekseen Fjällbo, ja Frostell omisti sen vuoteen 1916. Vuonna 1929 Helsinkiläinen liikemies Ilmari Helander osti Fjällbon kesäasunnokseen. Huvila tuhoutui tulipalossa kunnostustöiden yhteydessä vuonna 1981. Rakennuksista on jäljellä vain yksi huvimaja kallion laella sekä rantaan johtavat portaat ja kivilaituri.
Aivan vieressä sijaitsee myös Aleksis Kiven kuolinmökki ja historiallinen Onnelan majatalo.
Luonto

Fjällbon alue on säilynyt lähes luonnontilaisena. Paikoin jyrkätkin rannat ovat kallioisia ja niillä kasvaa kalliomännikköä, harvinaisia jäkäliä ja katajikkoa. Parikymmentä metriä järven pinnasta kohoavat kalliot ovat Tuusulanjärven alueen toiseksi korkeimmat vastarannalla näkyvän Sarvikallion jälkeen. Tuusulanjärven kapein kohta on Fjällbon kohdalla. Alueella on paljon ikivanhoja kelohonkia, joissa kasvaa harvinaisia kääpäsieniä, ja joissa elää harvinaisia sarvijääriä. Osa puistosta on vanhaa kuusikkoa ja lehtometsää. Huvila-ajasta muistuttavat monet vanhat omenapuut ja puutarhan eksoottisetkin kukkakasvit, kuten idänsinililjat. Linnuista alueella pesivät esimerkiksi monet tikat, kuten käpytikka ja puukiipijä. Tikkojen soidinkoputusta pääsee kuulemaan keväällä. Vesilintuja, kuten telkkiä, tiiroja ja silkkiuikkuja näkee tavallisesti. Vesiinnut viihtyvät varsinkin viereisessä järviruovikossa ja kaislikossa. Fjällbon alueella on myös pieniä niittyjä, joilla on paljon pölyttäjähyönteisiä, kuten perhosia ja mehiläisiä.
Fjällbohon näkyy vastarannalla kohoava Sarvikallio, joka tunnetaan myös Pikku-Kolina.
Fjällbon huvimaja
HMS Regulus (T105)

| HMS Regulus |
| --- | --- |
 Laivan vaakuna

Aluksen vaiheet
Rakentaja:  Fr. Lürssen Werft GmbH & Co, Bremen-Vegesack
Laskettu vesille:  15. huhtikuuta 1954
Palveluskäyttöön:  8. lokakuuta 1954
Poistui palveluskäytöstä:  1. heinäkuuta 1977
Tekniset tiedot
Uppouma:  175 t
Pituus:  48,0 m
Leveys:  5,8 m
Syväys:  1,6 m
Koneteho:  3 x Daimler-Benz MB 3000/1 720, 9 000 hv
Nopeus:  39 solmua
Miehistöä:  33
Aseistus
Aseistus:  2 x Bofors 40 mm lvakan M/48 6 x 53,3 cm M/50 torpedoputkea 2 x 10,3 cm lysraketställ M/53 1 x 57 mm lysraketpjäs M/55 miinakiskot
HMS Regulus (runkonumero T105) oli Ruotsin laivaston Plejad-luokan torpedovene.
Valmistus

Alus tilattiin Saksasta Lürsseniltä. Se laskettiin vesille 15. huhtikuuta 1953 ja liitettiin laivastoon vielä saman vuoden lopulla 8. lokakuuta.
Palvelus

Alus poistettiin palveluksesta 1. heinäkuuta 1977.
HMS Brissenden

| HMS Brissenden |
| --- | --- |
 HMS Brissenden

Aluksen vaiheet
Rakentaja:  John I. Thornycroft and Company, Woolston
Kölinlasku:  28. helmikuuta 1941
Laskettu vesille:  15. syyskuuta 1942
Palveluskäyttöön:  12. helmikuuta 1943
Loppuvaihe:  romutettu 3. maaliskuuta 1965
Tekniset tiedot
Uppouma:  1 194 t (standardi) 1 586 t (max)
Pituus:  90,22 m
Leveys:  9,6 m
Syväys:  2,36 m
Koneteho:  19 000 hv
Nopeus:  26 solmua
Miehistöä:  170
Aseistus
Aseistus:  6 × QF 4" Mk XVI -tykkiä kaksiputkisina Mk XIX -asennuksina 4 × QF 2 naulan Mk VIII -tykkiä neliputkisena Mk VII -asennuksena 2 × Oerlikon 20 mm -ilmatorjuntatykkiä yksiputkisina P Mk III -asennuksina 4 × Vickers .50" (12,7 mm) konekivääriä kaksipiippuisina Mk V asennuksina 3 × 21" (533 mm) torpedoputkea 2 × syvyyspomminheitintä ja 1 kisko, joihin 40 syvyyspommia
HMS Brissenden (viirinumero L79) oli Britannian kuninkaallisen laivaston Hunt-luokan tyypin IV saattuehävittäjä, joka palveli toisessa maailmansodassa ja sen päätyttyä aina 1960-luvun alkuun.
Valmistus

Alus tilattiin 27. heinäkuuta 1940 John I. Thornycroft and Companyltä Clydebankistä osana vuoden 1940 hätäohjelmaa (engl. 1940 War Emergency Program). Sen köli laskettiin 28. helmikuuta 1941 työnumerolla J6140 ja alus laskettiin vesille 15. syyskuuta 1942. Alus valmistui 12. helmikuuta 1943.
Palvelus

Helmi-maaliskuun vaihteessa 1943 alus siirtyi vastaanottotestien ja varustamisen päätyttyä Scapa Flowhun koulutettavaksi, johon liittyen se aloitti partioinnin luoteisen reitin alaisuudessa. Alus liittyi 21. huhtikuuta saattueen WS29A paikallissuojaksi HMS Anthonyn ja HMS Lewesin kanssa. HMS Boreas vapautti 26. huhtikuuta Brissendenin tehtävästä, minkä jälkeen se kykeni palaamaan Kotilaivastoon koulutukseen.
Toukokuussa alus määrättiin Sisilian maihinnousuun. Se liittyi 21. kesäkuuta Gibraltarille matkanneeseen saattueeseen WS31/KMF17 muiden Sisilian maihinnousuun määrättyjen Kotilaivaston alusten kanssa. Alus jäi 26. kesäkuuta saattueen KMF17 suojaksi Gibraltarin jälkeen risteilijä HMS Ugandan kanssa. Saattue WS31 erkani jatkaen matkaansa Hyväntoivonniemen reitillä.
Heinäkuun alussa alus liittyi 58. hävittäjäviirikköön. Se matkasi Bônen niemimaalle liittyäkseen maihinnousun itäiseen tukiosastoon. Alus jatkoi 7. heinäkuuta matkaansa suojaten saattuetta KMF18, jolloin se kuului saattajaryhmä V:hen HMS Blankneyn, HMS Blencathran, HMS Breconin ja HMS Brocklesbyn kanssa. Alus tankattiin 9. heinäkuuta, minkä jälkeen se palasi saman saattueen suojaksi.
Alus saapui 10. heinäkuuta KMF18:n mukana maihinnousualue Bark Westin edustalle, jossa se erkani saattueesta. Alus tuki maihinnousua tykkitulella sekä valvoi maihinnousualueen turvallisuutta. Se määrättiin Blankneyn kanssa miehittämään Pozzallon satama.
Blankney törmäsi 13. heinäkuuta Brissendeniin, joka kärsi pahoja vaurioita keulan vasemmalla puolella. Vaurioitunut alus siirrettiin Maltalle korjattavaksi, mistä se siirrettiin edelleen kotimaahan. Alus otettiin 21. elokuuta Liverpoolissa telakalle. Se  määrättiin palvelukseen palatessa Plymouthiin 15. hävittäjälaivueeseen. Alus palasi palvelukseen 2. lokakuuta, jolloin se matkasi Plymouthiin uuteen laivueeseensa. Se suojasi saattueita ja valvoi Kanaalin meriliikennettä laivueen mukana, kunnes alus määrättiin marraskuussa Kotilaivaston alaisuuteen.
Alus liittyi 10. marraskuuta Islannin edustalla Kuolan niemimaalta palaavaan saattueeseen RA54A HMS Middletonin ja HMS Halcyonin kanssa suojatakseen saattueen loppumatkan Loch Eween. Alus erkani 13. marraskuuta saattueesta. Alus liittyi 15. marraskuuta Neuvostoliittoon matkanneeseen saattueeseen JW54A HMS Termagantin ja Puolan merivoimien ORP Burzan kanssa suojatakseen saattueen Islantiin. Alus erkani 18. marraskuuta saattueesta varsinaisen saattueen saavuttua. Tämän jälkeen Kotilaivastosta vapauduttuaan alus palasi laivueeseensa Plymouthiin.
Palvelus > 1944

Alus oli laivueen mukana Plymouthissa, kunnes se määrättiin helmikuussa 1944 operaatio Tunneliin estämään Ranskan rannikon tukikohdista saapuvia E-veneitä. Alus taisteli 5. helmikuuta Bretagnen pohjoisrannikolla yhdessä HMS Tanatsiden, HMS Talybontin ja HMS Wensleydalen kanssa Saksan laivaston torpedovenettä T-29 ja miinanraivaajia M-156 ja M-206 vastaan.
Alus torjui 15. maaliskuuta suojatessaan saattuetta WP492 Lands Endistä pohjoiseen HMS Melbreakin kanssa E-veneiden hyökkäyksen, jolloin Saksan laivaston E-vene S143 vaurioitui. Brissenden jatkoi saattuetehtävissä laivueen mukana, kunnes se määrättiin toukokuussa Normandian maihinnousun Force B:hen.
Toukokuussa alus osallistui maihinnousun valmistaviin harjoituksiin. Se liittyi kesäkuun alussa Milford Havenissa Force B:hen Wensleydalen kanssa. Alus siirtyi 5. kesäkuuta Kanaaliin torjumaan mahdollisia Saksan laivaston aluksia, jotka pyrkisivät estämään maihinnousua läntisen osaston alueella. Brissenden ja Wensleydale torjuivat 12. kesäkuuta sillanpäähän pyrkivät E-veneet. Sään parantuessa 22. kesäkuuta Saksan ilmavoimien toiminta vilkastui, jolloin Brissenden joutui ilmahyökkäykseen. Aluksen vapauduttua operaatiosta se palasi laivueeseensa aloittaen saattuepalveluksen Kanaalin alueella. Alus siirrettiin joulukuussa Pembroken telakalle huoltoon.
Palvelus > 1945

Helmikuussa 1945 alus määrättiin palvelukseen palatessaan Sheernessin 21. hävittäjälaivueeseen, jonka mukana se palveli Kanaalin ja Noren alueilla. Alus siirrettiin kesäkuussa Välimerelle Itäisen laivaston reservialukseksi.
Alus palveli Välimeren laivastossa vuoteen 1947, jonka aikana se muun muassa osallistui Palestiinan rannikon valvontaan. Palattuaan kotimaahan alus poistettiin palveluksesta ja se siirrettiin 19. kesäkuuta 1948 Portsmouthissa reserviin. Alus makasi ankkuroituna Portsmouthissa, kunnes se siirrettiin 1953 reservilaivastoon Lisahallyyn Pohjois-Irlantiin.
Kuwaitin hallitus oli kiinnostunut aluksen lunastamisesta sekä muuttamisesta kuninkaalliseksi jahdiksi, mutta suunnitelma kariutui. Alus sijoitettiin 1962 poistolistalle ja se myytiin 18. helmikuuta 1965 29 000 punnalla BISCOlle, joka siirsi sen Arnott Youngille Dalmuiriin. Alus saapui hinattuna 3. maaliskuuta.
Flutina (EP)

| Flutina Deep Turtle |
| --- | --- | --- |

EP-levyn tiedot
 Äänitetty : 14.–15. toukokuuta 1995, SoundDoctor Studios, Pori
 Julkaistu: 1996
 Formaatti: 7"
 Tyylilaji: mathcore, hardcore punk
 Kesto: 11.26
 Levy-yhtiö: omakustanne
Deep Turtlen muut julkaisut
| Tungo 1995 | Flutina 1996 | Tutina! 2002 |
Flutina on vuonna 1996 ilmestynyt Deep Turtlen EP. Sen kappaleet julkaistiin uudelleen vuoden 2002 EP:llä Tutina!.
Muusikot

Pentti Dassum – kitara, laulu
Tapio Laxström – basso
Mikko Erjossaari – rummut
Kappaleet

Znüvie – 1.04
Sanlon – 2.26
Zombisnake – 1.32
Juzbu – 1.51
Haygeuz – 2.58
Dutzga – 1.35
Fly Angola

| Fly Angola |
| --- | --- |

 IATA: EQ  –  ICAO: FLA 
Perustettu:  2018
Laivaston koko:  3 (syyskuu 2023)
Kohteiden määrä:  6 (lokakuu 2023)
Solmukohdat:  Quatro de Fevereiron lentoasema
Emoyhtiö:  Gestomobil
Kotipaikka:   Luanda, Angola
Fly Angola (IATA: EQ, ICAO: FLA) on yksityisomisteinen lentoyhtiö, jonka kotipaikka on Angolan pääkaupunki Luanda. Yhtiö perustettiin vuonna 2018, ja se aloitti lennot saman vuoden syyskuussa. Fly Angola lentää Angolan sisäisiä lentoja. Sillä oli lokakuussa 2023 kuusi kohdetta: Luanda, Saurimo, Dundo, Lubango, Soyo ja Benguela. Syyskuussa 2023 yhtiön käytössä oli kaksi Embraer ERJ-145 -lentokonetta ja yksi De Havilland Canada DHC-8-300 -lentokone.
Aiheesta muualla

Fly Angolan vekkosivut (portugaliksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Fly Angola
Käännös suomeksi
Green card (oleskelulupa)

Esimerkki kortista vuonna 2017
United States Permanent Resident Card (suom. Yhdysvaltain pysyvän oleskeluluvan kortti) on henkilökortti, jolla osoitetaan ulkomaalaisen pysyvä oleskelulupa Yhdysvalloissa ja se oikeuttaa myös työskentelemään laillisesti.
Kortti tunnetaan epävirallisesti myös nimellä Green card (suom. Vihreä kortti), mikä on peräisin siitä, että kortti oli aikaisemmin vihreä. Historian saatossa oleskelulupakortti on myös ollut esim. sininen tai punainen.
Ennen green cardin myönsi Maahanmuutto- ja kansalaisoikeuksien virasto, mutta uudelleen organisoinnin aikana se muuttui Kansalaisoikeuksien ja maahanmuuton virastoksi, osaksi Kotimaan turvallisuusvirastoa. Hieman uudelleenorganisoinnin jälkeen Kansalaisoikeuksien ja maahanmuuton virasto nimettiin Yhdysvaltojen kansalaisoikeuksien ja maahanmuuton virastoksi, jolla on edelleen vastuu green cardin myöntämisestä.
Ulkomaalainen, joka on hakenut green cardia, voi saada kaksi tärkeää lupaa, kun luvan haku on tietyssä vaiheessa. Ensimmäinen, työlupa-asiakirja, sallii ulkomaalaisen hakea väliaikaista työpaikkaa Yhdysvalloista. Toinen on väliaikainen matka-asiakirja, mikä sallii ulkomaalaisen palata Yhdysvaltoihin. Molempien lupien antamat edut ovat riippumattomia ulkomaalaisen asemasta. Esimerkiksi ulkomaalaisella saattaisi olla lupa työskennellä Yhdysvalloissa H-1B-viisumilla.
Permanent Resident Cardin tiedot

Lähes kaikki kortin tiedoista ovat itsestäänselviä.
Ensimmäinen rivi:
Toinen rivi:
Kolmas rivi:
Yhdysvaltojen kansalaisuuden hankkiminen

Oleskeluluvan haltija voi hakea Yhdysvaltojen kansalaisuutta tai kansalaisoikeuksia viiden vuoden asumisen jälkeen. Tämä aika on lyhennetty kolmeen vuoteen, jos asukas on naimisissa Yhdysvaltojen kansalaisen kanssa. Lailliset asukkaat voivat lisätä kansalaisoikeuksien hakemuksensa jopa 90 päivää ennen asumisvaatimusta. Kansalaisille on annettu enemmän oikeuksia (ja velvollisuuksia), kuin oleskeluluvan haltijoille. Oleskeluluvan haltijoilla ei ole myöskään äänioikeutta, oikeutta tulla valituksi liittovaltion tai osavaltion vaaleissa, mahdollisuutta tuoda perheenjäseniään Yhdysvaltoihin tai kelpoisuutta liittovaltion hallituksen töihin. Yhdysvalloissa asuvien oleskeluluvan haltijoiden täytyy maksaa veroa tuloistaan, kuten Yhdysvaltojen kansalaistenkin.
Maahanmuuton tyypit

Yhdysvaltojen maahanmuuttolainsäädäntö määrää, että ulkomaalainen voi hakea pysyvää asumislupaa pääasiassa seuraavien menettelyiden kautta:
maahanmuutto perheenjäsenen kautta
maahanmuutto työn kautta
maahanmuutto sijoituksen kautta
maahanmuutto Diversity Lotteryn kautta
maahanmuutto pakolaisena tai turvapaikan hakijana
Hakuprosessi

Yleensä maahanmuuttajan täytyy käydä läpi kolmivaiheinen hakuprosessi saadakseen laillisen asumisluvan. Koko prosessi saattaa kestää muutaman vuoden, riippuen maahanmuuton tyypistä ja syntymämaasta.
Hakuprosessi > Hylkäyspäätös kommunistiseen puolueeseen kuulumisen perusteella

Vuonna 2020 Yhdysvaltain maahanmuuttovirasto ilmoitti, että kommunistiseen puolueeseen, tai muuhun totalitaristiseen puolueeseen, kuuluminen on pätevä peruste hylätä oleskelupa- tai kansalaisuushakemus. Syyksi kerrottiin, että tällaisiin puolueisiin kuuluminen on ristiriidassa sen kansalaisuusvalan kohdan kanssa, jossa henkilö vannoo "tukevansa ja puolustavansa Yhdysvaltain perustuslakia ja lakeja". Kiinan kommunistisen puolueen alaisen Global Times -lehden päätoimittaja Hu Xijin piti linjausta tervetulleena, koska nyt puolueeseen kuuluvia osaajia jäisi enemmän Kiinaan.
Green Card -lotto

Joka vuosi Green Card -lotossa annetaan noin 50 000 maahanmuuttoviisumia ihmisille, jotka ovat maasta, jonka maahanmuuttoluku Yhdysvaltoihin on alhainen (alle 50 000 maahanmuuttajaa muutamassa vuodessa). Maahanmuuttajat voivat olla pääsykelpoisia vain syntymämaan, eivät kansalaisuuden perusteella.
Green Card -lotto > Kehitys 2000-luvulla

Vuoden 2008 lottoon lähetettiin yli 6,4 miljoonaa hakemusta. Tämä on lisääntynyt vuoden 2007 5,5 miljoonasta hakemuksesta. Suurin osa hakemuksista tulee Afrikasta ja Aasiasta: yli 41 prosenttia kaikista hakemuksista tulee Afrikasta, 38 prosenttia Aasiasta, 19 prosenttia Euroopasta ja kaksi prosenttia Etelä-Amerikasta, Väli-Amerikasta ja Karibialta. Suurin osa hakijoista oli Bangladeshista (yli 1,7 miljoonaa hakijaa), Nigeriasta (684 735) ja Ukrainasta (619 584).
Green Card -lotto > Rikollisuus: Green Card -lotto -huijaukset

Vilpillisten Green Card -lottojen määrä on kasvanut, joissa huijarit ottavat hakijoilta rahaa, maksu vaihdellen 50 ja 250 Yhdysvaltojen dollarin välillä. Osa toimistoista ei työskentele jakelupalvelun alla. Jotkut vakuuttavat voivansa lisätä voiton mahdollisuutta lotossa, mikä ei ole totta – itse asiassa, he saattavat lähettää hakemukset myöhässä tai eivät mahdollisesti lähetä niitä ollenkaan. Samoin jotkut vakuuttavat tarjoavansa ilmaiset lentoliput tai muita etuja, kuten käteistä. Hakijoita neuvotaan käyttämään vain Yhdysvaltojen hallituksen sivuja, joiden osoite päättyy .GOViin.
Aiheesta muualla > Yhdysvaltojen hallituksen maahanmuutto-sivut

USCIS: Green Card[vanhentunut linkki]
How Do I Become a Lawful Permanent Resident While in the United States?[vanhentunut linkki]
Types of employment-based Green Card application categories (Arkistoitu – Internet Archive)
Information for Permanent Residents[vanhentunut linkki]
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Fly Lappeenranta

| Fly Lappeenranta |
| --- | --- |

 IATA: 8H  –  ICAO: HWY 
Kutsukoodi:  HIGHWAY
Perustettu:  2008
Lakkautettu:  2014
Tunnuslause:  Hetkessä lentäen.
Solmukohdat:  Lappeenrannan lentoasema
Kotipaikka:   Lappeenranta, Suomi
Fly Lappeenrannan Jetstream 31.
Fly Lappeenranta Ltd oli suomalainen yritys, joka aloitti säännöllisen reittilentoliikenteen Lappeenrannan ja Helsinki-Vantaan lentoasemien välillä tammikuun 2008 lopulla. Lennot päättyivät keväällä 2010. [lähde? ]
Fly Lappeenranta ei ollut missään vaiheessa varsinainen lentoyhtiö, vaan niin sanottu virtuaalilentoyhtiö, joka osti lentotoiminnot muilta. [lähde? ]
Syksyllä 2010 yhtiön liiketoiminta myytiin yksityisten sijoittajille. [lähde? ]
Fly Lappeenranta Oy oli edelleen olemassa lähinnä pöytälaatikkoyhtiönä yrityksen lakkauttamiseen vuoteen 2014 asti. Lappeenrannan kaupungin elinkeinoyhtiö omisti yli 80 prosenttia yhtiön osakkeista.
Aluksi yhtiön lennot operoi tšekkiläinen Central Connect Airlines (CCA).
Vuonna 2009 yhtiön lentoja hoiti skotlantilainen Highland Airways 19-paikkaisilla Jetstream-potkuriturbiinikoneilla.
Vuoden 2010 alusta yhtiön lentoja hoiti suomalainen Wingo-lentoyhtiö, kunnes lennot vielä samana keväänä loppuivat Wingon talousvaikeuksiin.
Yhtiö lennätti vuonna 2008 noin 20 000 matkustajaa. Yhtiön liiketoiminta oli heti ensimmäisenä toimintavuonna rajusti tappiollista. 2,7 miljoonan euron liikevaihdolla syntyi 1,7 miljoonan euron tappiot. (Etelä-Saimaa 1.7.2009) Missään vaiheessa toiminnasta ei tullut kannattavaa. [lähde? ]
Kun Helsingin-lentojen kannattamattomuus oli käynyt ilmeiseksi, yhtiö ilmoitti keskittyvänsä Lappeenrannan lentokentän palvelutoimintoihin ulkomaan reittilentoja varten. [lähde? ]
Yhtiön perustivat 2007 yksityiset sijoittajat Casper Mickwicz ja Esa Korjula sekä Lappeenrannan Kaupunkiyhtiöt vähemmistöosuudella. Yhtiön huonon taloustilanteen ja pienten matkustajamäärien vuoksi Lappeenrannan kaupunkikonserni joutui ensimmäisen toimintavuoden aikana pumppaamaan rahaa yhtiöön lähes 1,5 miljoonaa euroa. Vuonna 2009 Lappeenrannan kaupunki ja Kaupunkiyhtiöt ovat sijoittaneet yhtiöön vielä 850 000 euroa julkista rahaa. Samalla kaupunkikonsernista on tullut yhtiön pääomistaja. (ES 1.7.2009) Lappeenrannan kaupunki on perustellut Fly Lappeenranta Oy:hyn pumpattuja rahoja Lappeenrannan lentoliikenteen ja lentoaseman pelastamisella tilanteessa, jossa reittilennot Helsinkiin olivat muutoin loppumassa. Helsingin lentoja ei ole pystytty pelastamaan. [lähde? ]
Aiheesta muualla

Fly Lappeenranta (Arkistoitu – Internet Archive)
Falcão

Falcão tai Falcao voi tarkoittaa seuraavia tunnettuja henkilöitä:
Alessandro Rosa Vieira, pelaajanimeltään Falcão (s. 1977), brasilialainen futsalpelaaja
Élson Falcão da Silva (s. 1981), brasilialainen jalkapalloilija
Esquiva Falcão Florentino (s. 1989), brasilialainen ammattilaisnyrkkeilijä
José Francisco Falcão de Barros (s. 1965), brasilialainen katolinen piispa
José Freire Falcão (1925–2021), brasilialainen kardinaali
Paulo Falcão (s. 1953), brasilialainen jalkapalloilija ja valmentaja
Radamel Falcao García (s. 1986), kolumbialainen jalkapalloilija
Yamaguchi Falcão (s. 1987), brasilialainen nyrkkeilijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Falcão (futsalpelaaja)

Falcão vuoden 2007 Pan-Amerikan kisoissa
Alessandro Rosa Vieira eli Falcão (s. 8. kesäkuuta 1977 São Paulo) on brasilialainen futsalpelaaja ja jalkapalloilija.
Falcão aloitti futsalin pelaamisen Corinthiansissa 12-vuotiaana. Hän voitti Brasilian mestaruuden ensi kerran 18-vuotiaana ja sai pian kutsun Brasilian futsalmaajoukkueeseen. Hän ei kuitenkaan vielä ollut mukana Brasilian voittaessa maailmanmestaruuden vuonna 1996. Kaksissa seuraavissa kisoissa hän oli mukana Brasilian saadessa hopeaa 2000 ja pronssia 2004. Vuoden 2004 MM-kisoissa Falcão voitti maalikuninkuuden ja parhaan pelaajan tittelin. FIFA valitsi hänet myöhemmin samana vuonna maailman parhaaksi futsalpelaajaksi. MM-kisoissa 2008 Falcão valittiin toistamiseen kisojen parhaaksi pelaajaksi, ja hän vihdoin voitti pitkään tavoittelemansa maailmanmestaruustittelin. Vuoden 2007 Pan-Amerikan kisoista Rio de Janeirosta hän saavutti Brasilian kanssa kultaa.
Falcão päätti kokeilla myös jalkapalloa 2004 MM-kisojen jälkeen. Hän pelasi 2005 São Paulo FC:n riveissä voittaen Copa Libertadoresin ja São Paulon osavaltion mestaruuden. Falcão palasi tämän jälkeen takaisin futsaliin, jossa hänen seurajoukkueensa on brasilialainen Malwee/Jaraguá.
Falcão oli voittamassa kultaa Brasilian joukkueessa Pan-Amerikan kisoissa 2007.